1. ΚΑΝΟΝΙΣΜΟΣ υπ' αριθ.15 της 12 Ιαν./16 Φεβρ. 1971 (ΦΕΚ Α΄36) Περί Εκκλησιαστικού Μουσείου Έχουσα υπ' όψει: α.Την διάταξιν του άρθρ. 6 περ. Δ΄ και την διάταξιν της παρ. 1 εδάφ. γ΄ του άρθρ. 16 του Ν.Δ. 126/1969 "περί Καταστατικού Χάρτου της Εκκλησίας της Ελλάδος". β.Την διάταξιν της παρ. 3 του άρθρ. 15 του υπ΄αριθ. 1/1969 Κανονισμού περί "Οργανισμού Διοικήσεως των Εκκλησιαστικών Σωμάτων και Οργάνων". γ.Την διάταξιν της παρ. 1 του άρθρ. 51 του αυτού ως άνω Ν.Δ/τος και  δ.Την από 12.1.1971 απόφασιν Αυτής. ΨΗΦΙΖΕΙ Τον υπ' αριθ. 15 Κανονισμόν "περί Εκκλησιαστικού Μουσείου" έχοντος ούτω: ΙΔΡΥΣΙΣ – ΣΚΟΠΟΣ Άρθρ.1.-1.Ιδρύεται παρά τη Εκκλησία της Ελλάδος Εκκλησιαστικόν Μουσείον, υπαγόμενον εις την αρμοδιότητα  της Ιεράς Συνόδου, ης αποτελεί ιδίαν Υπηρεσίαν. 2.Σκοπός και αποστολή του Εκκλησιαστικού Μουσείου είναι κυρίως η συγκέντρωσις, διαφύλαξις και κατάλληλος έκθεσις εν αυτώ των εν τω επομένω άρθρω αντικειμένων, προς προβολήν και παρουσίασιν της ιστορίας της Εκκλησίας της Ελλάδος από της ιδρύσεώς της ως Αυτοκεφάλου και εντεύθεν. ΑΝΤΙΚΕΙΜΕΝΑ ΤΟΥ ΜΟΥΣΕΙΟΥ Άρθρ.2.-1.Εν τω Εκκλησιαστικώ Μουσείω εκτίθενται τα πάσης φύσεως ενθυμήματα των πάλαι ποτέ διαλαμψάντων Αρχιεπισκόπων Αθηνών ή ετέρων της Εκκλησίας Ιεραρχών ή κληρικών ή άλλων εκκλησιαστικών ανδρών (ιερά άμφια, λειτουργικά σκεύη, σιγγίλια, φωτογραφίαι, προσωπικά αντικείμενα κλπ.) ως και παν εν γένει αντικείμενον, έχον ιδιάζουσαν δια την ιστορίαν της Εκκλησίας της Ελλάδος σχέσιν. 2.Το Εκκλησιαστικόν Μουσείον πλουτίζει τας συλλογάς του δια δωρεών, κληρονομιών, ή κληροδοσιών, αγορών και ανταλλαγών. 3.Ουδέν αντικείμενον, προερχόμενον εκ δωρεάς, κληρονομίας ή κληροδοσίας, εκτίθεται εν τω Μουσείω άνευ αποφάσεως του Δ.Σ. αυτού. 4.Ουδεμία ενεργείται αγορά ή ανταλλαγή υπό του Μουσείου άνευ αποφάσεως του Διοικητικού Συμβουλίου αυτού. 5.Αντικείμενα, περί ων η παρ. 1 του παρόντος, ανήκοντα εις Εκκλησιαστικά Νομικά Πρόσωπα Δημοσίου ή Ιδιωτικού Δικαίου ή εις έτερα Νομικά Πρόσωπα ή ιδιώτας και μη δυνάμενα καθ' οιονδήποτε τρόπον να αποκτηθώσι κατά κυριότητα υπό του Μουσείου, δύνανται να κατατίθενται προς φύλαξιν εν αυτώ επ' αόριστον ή ωρισμένον χρόνον, της κυριότητός των παραμενούσης εις τον κύριον αυτών. 6.Επί δωρουμένων μεμονωμένων αντικειμένων ή συλλογών σημαντικής αξίας δύναται να αναγράφηται το όνομα του δωρητού εις εμφανές μέρος. 7.Αντικείμενον, άπαξ εισαχθέν εις το Μουσείον και καταγραφέν, επ' ουδενί άλλω λόγω δύναται να εξαχθή, έστω και προσωρινώς, εξαιρέσει των αντικειμένων της παρ. 5 του παρόντος ή μόνον προς πρόληψιν ή περιστολήν φθοράς αυτού υπ' ευθύνην του Δ/ντού και μετ' απόφασιν του Διοικητικού Συμβουλίου. ΔΙΟΙΚΗΤΙΚΟΝ ΣΥΜΒΟΥΛΙΟΝ Άρθρ.3.-1.Το Εκκλησιαστικόν Μουσείον διοικείται υπό 6μελούς Διοικητικού Συμβουλίου, διοριζομένου επί μονοετεί θητεία δι' αποφάσεως της Διαρκούς Ιεράς Συνόδου, μετά πρότασιν του Πρόεδρου αυτής, των μελών του κεκτημένων κατά το δυνατόν σχετικάς γνώσεις και πείραν εις θέματα αρμοδιότητος του Μουσείου ή ασκούντων λειτούργημα, συναφές προς τας αρμοδιότητας τούτου. 2.Του Διοικητικού Συμβουλίου Προεδρεύει ο της κατά το άρθρ. 16 παρ. 1, εδάφ. γ΄ του Ν.Δ. 126/69 "περί  Καταστατικού   Χάρτου  της  Εκκλησίας  της (Μετά τη σελ. 52,62(α)  Σελ. 52,701 Τεύχος 416-Σελ. 87 Εκκλησιαστικά Μουσεία 33.Α.λ.1 Ελλάδος" Μονίμου Συνοδικής Επιτροπής Πρόεδρος. 3.Το Διοικητικόν Συμβούλιον, καλούμενον υπό του Προέδρου, εκλέγει κατά την πρώτην αυτού συνεδρίαν τον Αντιπρόεδρον και τον Ταμίαν. Το Διοικητικόν Συμβούλιον συνέρχεται άπαξ τουλάχιστον κατά μήνα ή και συχνότερον, εφ' όσον παρίσταται ανάγκη, ευρίσκεται δε εν απαρτία παρισταμένων 3 μελών αυτού, των αποφάσεών του λαμβανομένων κατά πλειοψηφίαν των παρόντων, εν ισοψηφία επικρατούσης της ψήφου της Προέδρου. 4.Χρέη Γραμματέως του Διοικητικού Συμβουλίου εκτελεί είς των υπαλλήλων του Μουσείου ή της Ιεράς Συνόδου, οριζόμενος υπό του ιδίου του Συμβουλίου κατά την πρώτην αυτού συνεδρίαν, εφ' όσον πρόκειται περί υπαλλήλου του Μουσείου, ή υπό του Προέδρου της Ιεράς Συνόδου, εφ' όσον πρόκειται περί υπαλλήλου αυτής. ΑΡΜΟΔΙΟΤΗΤΕΣ ΔΙΟΙΚΗΤΙΚΟΥ  ΣΥΜΒΟΥΛΙΟΥ Άρθρ.4.-1.Το Διοικητικόν Συμβούλιον έχει αρμοδιότητα δια την εν γένει διοίκησιν και διαχείρισιν του Εκκλησιαστικού Μουσείου. Ειδικώτερον: α)Παρακολουθεί την από επιστημονικής και διοικητικής απόψεως λειτουργίαν του Μουσείου. β)Καταρτίζει τον Εσωτερικόν Κανονισμόν αυτού, προς πληρεστέραν επίτευξιν των σκοπών του Μουσείου. γ)Αποδέχεται τας επαγομένας τω Μουσείω κληρονομίας, κληροδοσίας ή δωρεάς. δ)Αποφασίζει περί αγορών αντικειμένων προς πλουτισμόν του μουσείου, ως και περί ανταλλαγής ή παραχωρήσεως των εν αυτώ πολλαπλών ομοίων αντικειμένων ή εκποιήσεως των αχρήστων τοιούτων. ε)Συντάσσει τον απολογισμόν του παρελθόντος οικονομικού έτους και τον προϋπολογισμόν του αρχομένου, και υποβάλλει τούτους προς έγκρισιν εις την Δ.Ι.Σ. ς)Αποφασίζει περί παροχής αδείας δια την αντιγραφήν ή την καθ' οιονδήποτε τρόπον αναπαραγωγήν των αντικειμένων του Μουσείου, περί οργανώσεως εκθέσεων, περί των ημερών και ωρών επισκέψεων και  ζ)Γενικώς αποφασίζει περί παντός θέματος, αναγομένου εις την επίτευξιν των σκοπών του Μουσείου. 2.Το Διοικητικόν Συμβούλιον δι' αποφάσεως αυτού, λαμβανομένης δια πλειοψηφίας των 2/3 των απαρτιζόντων αυτό μελών δικαιούται εκάστοτε δι' ωρισμένην ενέργειαν να μεταβιβάζη μέρος της δικαιοδοσίας αυτού εις έν των μελών του. Σελ. 52,702 Τεύχος 416-Σελ. 88 ΟΙΚΟΝΟΜΙΚΟΙ ΠΟΡΟΙ Άρθρ.5.-Οι οικονομικοί πόροι του Μουσείου είναι οι ακόλουθοι: α)Ετησία επιχορήγησις της Εκκλησίας της Ελλάδος, εγγραφομένη υποχρεωτικώς εις τον προϋπολογισμόν της Ιεράς Συνόδου και καθοριζομένη υπ' αυτής. β)Επιχορηγήσεις υπό των πάσης φύσεως Εκκλησιαστικών Νομικών Προσώπων Δημοσίου ή Ιδιωτικού Δικαίου. γ)Αι δωρεαί, τα κληροδοτήματα και αι πάσης φύσεως εισφοραί. δ)Αι εισπράξεις εξ εορτών, διαλέξεων και άλλων εκδηλώσεων. ε)Αι εκ της κινητής και ακινήτου περιουσίας αυτού πρόσοδοι και ς)Εκ πάσης άλλης πηγής, καθοριζομένης υπό του Δ.Σ. ΠΡΟΣΩΠΙΚΟΝ Άρθρ.6.-1.Το Προσωπικόν του Μουσείου διαρθρούται ως ακολούθως: Α΄ Κατηγορία Κλάδος Α1 Διοικητικός Μία θέσις Δ/ντού επί βαθμοίς 3ω-2ω. Μία θέσις επί βαθμοίς 8ω-4ω. Β΄ Κατηγορία Κλάδος Β1 Γραφέων Μία θέσις επί βαθμοίς 9ω-4ω. Γ΄ Κατηγορία Κλάδος Γ΄ Κλητήρων Μία θέσις επί βαθμοίς 13ω-9ω. 2.Δια τον διορισμόν, την υπηρεσιακήν εξέλιξιν κλπ. των υπαλλήλων του Μουσείου εφαρμόζονται αι διατάξεις του Κώδικος Εκκλησιαστικών Υπαλλήλων. 3.Ειδικώς ως προς την θέσιν του Δ/ντού του Μουσείου απαιτείται διδακτορικόν δίπλωμα ημεδαπής Ανωτάτης Σχολής ή πτυχίον Ανωτάτης Σχολής και 5ετής ευδόκιμος προϋπηρεσία εις Εκκλ. Ν.Π. ή Δημ. Υπηρεσίαν ή ΝΠΔΔ. ΜΕΤΑΒΑΤΙΚΑΙ ΔΙΑΤΑΞΕΙΣ Άρθρ.7.-1.Το Εκκλησιαστικόν Μουσείον στεγάζεται εις τον επί της οδού Αγ. Φιλοθέης 21 Αρχ/κόν οικον. χώρον παραχωρηθέντα υπό της Ι. Αρχιεπισκοπής τη προτάσει του Μακαριωτάτου Αρχιεπισκόπου Αθηνών και πάσης Ελλάδος κ. Ιερωνύμου. 2.Κατά την πρώτην εφαρμογήν του παρόντος το εν άρθρ. 6 του παρόντος προβλεπόμενον προσωπικόν δύναται να πληρωθή και δι' αποσπάσεως, κατ' άρθρ. 86 του Κώδικος Εκκλησιαστικών Υπαλλήλων. 33.Α.λ.1 Εκκλησιαστικά Μουσεία 